Uprava družbe Juteks d.d. na podlagi določil Zakona o gospodarskih družbah (ZGD - 1), Zakona o trgu finančnih instrumentov (ZTFI), Pravil Ljubljanske borze d.d. ter v skladu z določili Kodeksa upravljanja delniških družb, objavlja sklepe, ki so bili sprejeti na

**2. IZREDNI SKUPŠČINI DELNIČARJEV DRUŽBE JUTEKS d.d.**

**dne 25. januarja 2013**

Ki je potekala pod predsedstvom mag. Uroša Iliča ter v prisotnosti notarja Srečka Gabrila iz Žalca in preštevalcev glasov Jelke Štorman in Martina Marka.

**Na skupščini so bili prisotni delničarji, katerih deleži predstavljajo 91,41 % v osnovnem kapitalu družbe, glasovalno pravico pa je uresničilo skupaj 586.346, delnic, kar predstavlja 97,94 % vseh delnic z glasovalno pravico.**

K posameznim točkam dnevnega reda skupščine delničarjev so bili sprejeti naslednji sklepi:

1. **Otvoritev skupščine, ugotovitev sklepčnosti in izvolitev delovnih organov skupščine**

Pri tej točki so delničarji izvolili delovne organe skupščine, kot so navedeni zgoraj.

***Pri predlaganem sklepu je bilo oddanih 586.346*  *glasov.***

***ZA predlog je glasovalo 586.346*  *delnic, kar je predstavlja 100% v tistem trenutku na skupščini zastopanega osnovnega kapitala. Glede na vse delnice z glasovalno pravico je ZA glasovalo 97,94* *% vseh delnic z glasovalno pravico.***

**2. Zmanjšanje osnovnega kapitala z umikom lastnih delnic**

Osnovni kapital družbe se zmanjša za 178.167,42 EUR, s sedanjih 2.674.771,44 EUR na 2.496.604,02 EUR. Osnovni kapital družbe se zmanjša z umikom 42.726 delnic, ki so že v lasti družbe.

Namen zmanjšanja kapitala je povečati donosnost lastniškega kapitala družbe in je posledica občutne spremembe v lastniški strukturi družbe, zaradi česar sklad lastnih delnic ni več potreben.

Po zmanjšanju je osnovni kapital družbe razdeljen na 598.706 navadnih imenskih kosovnih delnic.

Zmanjšanje osnovnega kapitala se izvede v skladu s tretjim odstavkom 381. člena ZGD-1 v breme statutarnih rezerv.

Kapitalske rezerve družbe se povečajo z vpisom sklepa v sodni register, in sicer za znesek 178.167,42 EUR, tako da kapitalske rezerve po umiku lastnih delnic znašajo 17.241.910,55 EUR. Rezerve za lastne deleže in lastne delnice ter lastni poslovni deleži družbe po umiku lastnih delnic znašajo 0,00 EUR.

***Pri predlaganem sklepu je bilo oddanih 586.346*  *glasov.***

***ZA predlog je glasovalo 585.446*  *delnic, kar je predstavlja 99,85% v tistem trenutku na skupščini zastopanega osnovnega kapitala. PROTI je glasovalo 900 delnic, kar predstavlja 0,15% na skupščini zastopanega osnovnega kapitala. Glede na vse delnice z glasovalno pravico je ZA glasovalo 97,79* *% vseh delnic z glasovalno pravico.***

**3. Prenos delnic manjšinskih delničarjev na glavnega delničarja**

3.1. Družba Beaulieu International Group NV, s poslovnim naslovom Holstraat 59, B\_8790 Waregem, Belgija je imetnik 584.369 navadnih imenskih kosovnih delnic JTKG, ki upoštevajoč drugi odstavek 384. člena ZGD-1 v povezavi z drugim odstavkom 528. člena ZGD-1 predstavljajo 91,10% osnovnega kapitala družbe in 97,61% glasovalnih pravic, ki se lahko uresničujejo.

3.2. Vse delnice družbe JUTEKS, d.d., katerih imetnik ni glavni delničar, se prenesejo na glavnega delničarja družbo Beaulieu International Group NV, s poslovnim naslovom Holstraat 59, B-8790 Waregem, Belgija, manjšinskim delničarjem pa se v zameno za delnice izplača primerna denarna odpravnina v višini 45,00 EUR na vsako preneseno delnico. Prenos delnic na družbo Beaulieu International Group NV, se izvrši z dnem vpisa tega sklepa v sodni register.

3.3. Skupščina pooblašča poslovodstvo glavnega delničarja Beaulieu International Group NV, da na podlagi vpisa sklepa o prenosu delnic JUTEKS, d.d. na glavnega delničarja v sodni register poda Centralni klirinško depotni družbi d.d., Ljubljana nalog in sklene pogodbo za prenos delnic družbe JUTEKS, d.d. z računov manjšinskih delničarjev na račun glavnega delničarja.

3.4. Glavni delničar Beaulieu International Group NV je dolžan nemudoma po vpisu sklepa o prenosu delnic v register upravičencem izplačati primerno denarno odpravnino določeno v točki 3.2. tega sklepa za pridobljene delnice.

3.5. Skupščina pooblašča družbo, da posreduje glavnemu delničarju potrebne podatke, s katerimi razpolaga, za izplačilo denarne odpravnine upravičencem. Manjšinski delničarji oz. upravičenci do denarne odpravnine so dolžni posredovati glavnemu delničarju oziroma družbi JUTEKS, d.d. potrebne podatke za izplačilo najkasneje naslednji dan po presečnem dnevu.

3.6. Upravičenci do denarne odpravnine so imetniki delnic oziroma manjšinski delničarji na dan vpisa sklepa o prenosu delnic v register.

3.7. Če so delnice manjšinskega delničarja predmet pravice tretjega ali drugega pravnega dejstva, ta pravica oziroma pravno dejstvo s prenosom delnic na glavnega delničarja preneha. Če v tem primeru iz vsebine pravice tretjega ali drugega pravnega dejstva izhaja upravičenje do donosov, je do denarne odpravnine za prenos delnic upravičena oseba, v korist katere je bila ta pravica oziroma pravno dejstvo vpisano na presečni dan za izbris te pravice oziroma pravnega dejstva iz drugega odstavka 81. b člena Zakona o nematerializiranih vrednostnih papirjih.

3.8. Izplačila denarne odpravnine bo glavni delničar vršil prek Raiffeisen Banka, d.d., Zagrebška cesta 76, 2000 Maribor, ki je tudi podala izjavo, da je solidarno odgovorna za izpolnitev obveznosti glavnega delničarja, da bo nemudoma po vpisu tega sklepa o prenosu delnic v register izplačal denarno odpravnino za pridobljene delnice v skladu s tem sklepom.

***Pri predlaganem sklepu je bilo oddanih 586.346*  *glasov.***

***ZA predlog je glasovalo 585.446*  *delnic, kar je predstavlja 99,85% v tistem trenutku na skupščini zastopanega osnovnega kapitala. PROTI je glasovalo 900 delnic, kar predstavlja 0,15% na skupščini zastopanega osnovnega kapitala. Glede na vse delnice z glasovalno pravico je ZA glasovalo 97,79* *% vseh delnic z glasovalno pravico.***

**4. Umik delnic družbe iz trgovanja na organiziranem trgu**

Delnice družbe JUTEKS, d.d., Ložnica 53 A, 3310 Žalec, matična številka 5037590000, davčna številka SI52868001 z oznako JTKG se umaknejo iz trgovanja na organiziranem trgu vrednostnih papirjev (vstopna kotacija) Ljubljanske borze, d.d., Ljubljana.

Ta sklep začne veljati z dnem, ko bo v sodni register vpisan sklep o prenosu delnic manjšinskih delničarjev na glavnega delničarja za plačilo primerne denarne odpravnine, ki je sprejet pri 3. točki dnevnega reda te skupščine, učinkovati pa začne z dnem vpisa tega sklepa o umiku delnic iz organiziranega trga v sodni register. Če sklep o prenosu delnic manjšinskih delničarjev na glavnega delničarja za plačilo primerne denarne odpravnine iz 3. točke dnevnega reda ne bo veljavno sprejet, začne ta sklep veljati takoj.

Če bo sklep o prenosu delnic manjšinskih delničarjev na glavnega delničarja za plačilo primerne denarne odpravnine iz 3. točke dnevnega reda veljavno sprejet, na dan začetka veljavnosti tega sklepa v družbi ne bo več manjšinskih delničarjev, ker bodo le ti predhodno izključeni iz družbe in tem delničarjem zaradi umika iz organiziranega trga vrednostnih papirjev ne pripada še dodatna denarna odpravnina. Denarno odpravnino bodo pridobili zaradi prenosa njihovih delnic v skladu s sklepom, ki je sprejet pri 3. točki dnevnega reda te skupščine.

Če sklep o prenosu delnic manjšinskih delničarjev na glavnega delničarja za plačilo primerne denarne odpravnine iz 3. točke dnevnega reda ne bo veljavno sprejet, prejmejo delničarji namesto denarne odpravnine zaradi izključitve, denarno odpravnino v skladu s tretjim odstavkom 101. člena Zakona o trgu finančnih instrumentov.

*Izjava družbe v skladu s tretjim odstavkom 101. člena Zakona o trgu finančnih instrumentov:*

JUTEKS, d.d., Ložnica 53 A, 3310 Žalec, matična številka 5037590000, davčna številka SI52868001 izjavlja, da bo v primeru, če sklep o prenosu delnic manjšinskih delničarjev na glavnega delničarja za plačilo primerne denarne odpravnine iz 3. točke dnevnega reda ne bo veljavno sprejet, vsem delničarjem, ki bodo na skupščini delničarjev, ki bo odločala o umiku delnic družbe z oznako JTKG z organiziranega trga vrednostnih papirjev (vstopna kotacija) Ljubljanske borze, d.d., Ljubljana, nasprotovali sprejemu sklepa o umiku delnic *z* organiziranega trga, na njihovo zahtevo prevzel vse njihove delnice za primerno denarno odpravnino v višini 45,00 EUR za delnico.

***Pri predlaganem sklepu je bilo oddanih 586.346*  *glasov.***

***ZA predlog je glasovalo 585.446*  *delnic, kar je predstavlja 99,85% v tistem trenutku na skupščini zastopanega osnovnega kapitala. PROTI je glasovalo 900 delnic, kar predstavlja 0,15% na skupščini zastopanega osnovnega kapitala. Glede na vse delnice z glasovalno pravico je ZA glasovalo 97,79* *% vseh delnic z glasovalno pravico.***

**5. Sprememba statuta družbe**

*Točka 4.1. Statuta družbe se spremeni tako, da se glasi:*

Osnovni kapital družbe znaša 2.496.604,02 EUR (dvamilijona štiristošestindevetdeset tisoč šestoštiri 2/100 EUR in je razdeljen na 598.706 (petstoosemindevetdeset sedemstošest) navadnih imenskih kosovnih delnic.

*Poglavje 5 Statuta se spremeni tako, da se glasi:*

**5. (petič) UPRAVA DRUŽBE**

5.1. (pet, ena) Uprava vodi družbo samostojno in na lastno odgovornost ter jo zastopa in predstavlja nasproti tretjim osebam neomejeno.

5.2. (pet,dva) Upravo imenuje in odpokliče nadzorni svet.

Upravo sestavljajo najmanj trije in največ devet članov uprave.

Mandat uprave traja 5 let z možnostjo ponovnega imenovanja.

5.3. (pet,tri) Predsednik uprave in člani uprave zastopajo družbo posamično in brez omejitev.

Pri zastopanju člani uprave upoštevajo s poslovnikom uprave določena razmerja med člani uprave.

Uprava sprejema odločitve iz svoje pristojnosti z navadno večino glasov vseh članov, pri čemer ima vsak član uprave en glas. V primeru enakega števila glasov je odločilen glas predsednika uprave.

Uprava za svoje delo sprejme poslovnik.

5.4. (pet,štiri) Nadzorni svet lahko predčasno odpokliče člana uprave iz razlogov določenih v določbi 2. odstavka 268. člena ZGD-1.

5.5. (pet,pet) V primeru predčasne prekinitve pogodbe za opravljanje poslovodne funkcije v družbi, ima član uprave v skladu z zakonom oziroma sklepom skupščine pravico do odpravnine v višini, določeni s pogodbo. Član uprave nima pravice do odpravnine, če je pogodba predčasno prekinjena iz razlogov, ker je huje kršil obveznosti, ni sposoben voditi poslov ali ker mu je skupščina izrekla nezaupnico (razen če je nezaupnico izrekla iz očitno neutemeljenih razlogov), oziroma če je sam odpovedal pogodbo.

5.6. (pet,šest) Vsak član uprave se lahko predčasno odpove svojemu mandatu z odpovednim rokom šestih mesecev. Pisno odpoved je potrebno poslati predsedniku nadzornega sveta.

5.7. (pet,sedem) Na predlog nadzornega sveta ter v skladu s sklepom skupščine je uprava lahko udeležena na delu bilančnega dobička, ki se lahko izplača tudi v obliki delnic.

Spremembe statuta začnejo veljati z dnem vpisa v sodni register.

***Pri predlaganem sklepu je bilo oddanih 586.346*  *glasov.***

***ZA predlog je glasovalo 585.446*  *delnic, kar je predstavlja 99,85% v tistem trenutku na skupščini zastopanega osnovnega kapitala. PROTI je glasovalo 900 delnic, kar predstavlja 0,15% na skupščini zastopanega osnovnega kapitala. Glede na vse delnice z glasovalno pravico je ZA glasovalo 97,79* *% vseh delnic z glasovalno pravico.***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

***Napovedane izpodbojne tožbe:*** *Napovedano ni bilo izpodbijanje nobenega sklepa.*

Na skupščini sta bila prisotna dva delničarja:

|  |  |  |
| --- | --- | --- |
| Naziv in naslov | Št. glasov | delež vseh glasovalnih pravic |
| BEAULIEU INTERNATIONAL GROUP  | 585.446 | 97,79 |
| MASTNAK VILJEM | 900 | 0,15 |
| skupaj oseb 2 | 586.346 | 97,94 |

**Uprava družbe Juteks d.d.**